L'alcalde de Sagunt i el secretari autonòmic de Turisme, clausuren les “XIV Jornades de Tourist Info: Sagunt Experiència online”
27 de novembre 2015

![Imagen 1](/media/dscprxmp/51_dsc_4314.jpg)![Imagen 2](/media/32npq5a1/51_dsc_4326c.jpg)

​

L'alcalde de Sagunt, Francesc Fernàndez, i el secretari autonòmic de Turisme, Francesc Colomer, van presidir ahir la clausura de les Jornades Tourist Info, organitzades per l'Ajuntament de Sagunt i integrades dins de les actuacions de l’Agència Valenciana de Turisme. A l'acte van assistir la regidora delegada de Turisme, María Giménez, junt als membres de l'equip de govern, Sergio Moreno i José Vicente Muñoz, i la membre de l'oposició, Natalia Antonino, tots ells acompanyats per més d'un centenar d'informadors.  
  
L'objectiu d'aquestes jornades ha sigut millorar la qualitat dels serveis que rep el turista a les oficines d'informació de tota la Comunitat València, per tot açò aquestes jornades són una trobada anual entre l'equip humà d'informadors Tourist Info on els treballadors i treballadores poden millorar la seua formació de cara a optimitzar el servei que presten als usuaris de les oficines.

  
Durant la clausura, Francesc Fernàndez va declarar que “**hem de treballar perquè Sagunt siga una destinació de primera magnitud, ja que tenim una diversitat i una qualitat del patrimoni i de les platges excel·lent”.**

  
Baix el títol de _“Sagunt Experiència online_”, aquesta XIV edició s'ha centrat en la posada en pràctica dels coneixements adquirits en matèria de màrqueting online (xarxes socials, geomarketing, vídeo màrqueting, i fotografia digital) per a poder arribar al turista des de les oficines de qualsevol fase del viatge a través d'Internet.

  
D'altra banda, Francesc Colomer va donar a conèixer els resultats de l'última enquesta de satisfacció del client elaborada per la Xarxa Tourist Info i va afirmar que **“els turistes que visiten la Comunitat Valenciana valoren amb un 9,4 sobre 10 la labor i el tracte rebut per part dels informadors de la Xarxa Tourist Info”.**

 

![](/media/pqcpmr2f/51_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-el-secretari-autonomic-de-turisme-clausuren-les-xiv-jornades-de-tourist-info-sagunt-experiencia-online/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-el-secretari-autonomic-de-turisme-clausuren-les-xiv-jornades-de-tourist-info-sagunt-experiencia-online/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-el-secretari-autonomic-de-turisme-clausuren-les-xiv-jornades-de-tourist-info-sagunt-experiencia-online/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-el-secretari-autonomic-de-turisme-clausuren-les-xiv-jornades-de-tourist-info-sagunt-experiencia-online/)